Nyregistrerte og bruktimporterte traktorer

**Årstall 1993-2015**

Figur 1 viser antall nyregistrerte og bruktimporterte traktorer i perioden 1993-2015.

Figur 1

Kilde: Opplysningsrådet for veitrafikken

Både antall nyregistreringer og bruktimporten er i dag på omtrent samme nivå som for 20 år siden.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

Figur 2

Kilde: Opplysningsrådet for veitrafikken

Nyregistreringene går i bølger med bølgetopper i 1996, 2006 og 2011; men trendveksten over hele perioden er *bare så vidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. *Etter* 2011 har bruktimporten *sunket* med hele 30 prosent per år. Det er en *brattere nedtur* enn *oppturen* før 2011.

Månedstall hittil i år sammenlignet med i fjor

Antall nyregistrerte traktorer var lavest i juli og høyest i desember begge årene. Det var større forskjeller mellom månedene i 2015 enn i 2014.

Antall bruktimporterte traktorer var også lavest i juli, men høyest i oktober (begge årene). Det var *litt* større forskjeller mellom månedene i 2015 enn i 2014.

Figur 3

Kilde: Opplysningsrådet for veitrafikken

Figur 4

Kilde: Opplysningsrådet for veitrafikken

**Endring fra 2014 til 2015**

Figur 5

Kilde: Opplysningsrådet for veitrafikken

Figur 6

Kilde: Opplysningsrådet for veitrafikken

Antall nyregistrerte traktorer økte i fire av tolv måneder i 2015. I *hele* 2015 til sammen var det 63 (2,0 prosent) *færre* nyregistreringer enn året før. Nedgangen i 2015 var moderat sammenlignet med 2014 (17,8 prosent ned).

Bruktimporten viste nedgang alle tolv måneder i fjor sammenlignet med året før. I hele 2015 ble det importert 122 (37,3 prosent) *færre* brukte traktorer enn i 2014. Det er fjerde år på rad med sterk nedgang.

Den sterke nedgangen i bruktimporterte traktorer har ført til at deres andel av totalen har gått markert tilbake de senere år. Se figur 7. Andelen bruktimport var på topp med 20,0 prosent i 2010, og har sunket til 6,2 prosent i 2015. Det er samme andel som for 20 år siden.

Figur 7

Kilde: Opplysningskontoret for veitrafikken